ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐/๑๑๕ กิโลโวลต์

จากสถานีไฟฟ้าย่อยศรีมหาโพธิ ไปยังสถานีไฟฟ้าย่อยปราจีนบุรี ๒

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างและปรับปรุงระบบไฟฟ้าของสายส่งไฟฟ้าขนาด ๒๓๐/๑๑๕ กิโลโวลต์ จากสถานีไฟฟ้าย่อยศรีมหาโพธิ ไปยังสถานีไฟฟ้าย่อยปราจีนบุรี ๒ จังหวัดปราจีนบุรี

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างและปรับปรุงระบบไฟฟ้าของสายส่งไฟฟ้าขนาด ๒๓๐/๑๑๕ กิโลโวลต์ จากสถานีไฟฟ้าย่อยศรีมหาโพธิ ไปยังสถานีไฟฟ้าย่อยปราจีนบุรี ๒ โดยจะมีการกำหนดเขตบริเวณที่ที่จะเดินสายไฟฟ้า ด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดปราจีนบุรี

อำเภอศรีมหาโพธิ      ตำบลกรอกสมบูรณ์    ตำบลท่าตูม      ตำบลศรีมหาโพธิ

                          ตำบลหนองโพรง       ตำบลหัวหว้า

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๓๐ เมษายน พ.ศ. ๒๕๕๑

สมบัติ  ศานติจารี

ผู้ว่าการการไฟฟ้าฝ่ายผลิตแห่งประเทศไทย